รู้ผลมอเตอร์เวย์สายใหม่
ทางหลวงนัดเคาะ 5 กุมภาฯ นี้, บางปะอิน-โคราช ตอน 1,รายงานข่าวจากกรมทางหลวง (ทล.) แจ้งว่าขณะนี้กรมทางหลวง ได้เปิดประกวดราคา โครงการก่อสร้างทางหลวงพิเศษระหว่างเมือง หรือถนนมอเตอร์เวย์ สายบางปะอิน-โคราช ตอน 1 ทางแยกต่างระดับสระบุรี ขนาด 3 ช่องจราจร/ทิศทาง ระยะทางประมาณ 3.6 กม. ราคากลางอยู่ที่ประมาณ 1,500 ล้านบาท การประกวดราคาครั้งนี้ใช้วิธี e-Bidding (อีบิดดิ้ง) แทนการประกวดราคาด้วยวิธี e-Auction (อี-อ็อกชั่น) กำหนดยื่นข้อเสนอวันที่ 5 ก.พ.นี้ โดยใช้เวลาก่อสร้างประมาณ 3 ปี สำหรับถนนมอเตอร์เวย์ สายบางปะอิน-โคราช ตอนที่ 1 ลักษณะโครงการก่อสร้างเป็นทางแยกต่างระดับ บริเวณทางเลี่ยงเมืองสระบุรี เนื่องจากมีความพร้อมมากกว่าช่วงอื่นซึ่งยังมีปัญหาเรื่องการจัดกรรมสิทธิ์และอยู่ระหว่างรออนุมัติผลการศึกษาด้านสิ่งแวดล้อม โดยก่อสร้างในเขตทางถนนทางเลี่ยงเมืองเดิม ทั้งนี้ทางแยกต่างระดับใหม่จะช่วยลดปัญหาการชะลอตัวบนถนนพหลโยธิน บริเวณทางแยกเข้าสู่ถนนเลี่ยงเมืองกับรถทางตรงมุ่งหน้าสระบุรี รวมถึงรถที่ออกจากถนนเลี่ยงเมืองที่จะเลี้ยวขวาไปสระบุรี หรือเลี้ยวซ้ายมุ่งหน้าเข้ากรุงเทพฯ ได้รับความสะดวกมากยิ่งขึ้น,รายงานข่าวแจ้งอีกว่า สำหรับการก่อสร้างตอนที่2 จะสร้างต่อจากตอนที่ 1 เป็นสะพานยกระดับขนาด6 ช่องจราจรไปกลับ ซ้อนทับไปตามแนวถนนเลี่ยงสระบุรี ฝั่งขวาถนนพหลโยธินและถนนมิตรภาพ จนถึงลำตะคอง จากนั้นแนวเส้นทางจะเบี่ยงไปอยู่ฝั่งซ้ายถนนมิตรภาพ จนถึงโคราช ขณะนี้คณะกรรมการประกวดราคาฯอยู่ระหว่างตรวจสอบร่างทีโออาร์และกำหนดราคากลางใหม่.
รายงานข่าวจากกรมทางหลวง (ทล.) แจ้งว่าขณะนี้กรมทางหลวง ได้เปิดประกวดราคา โครงการก่อสร้างทางหลวงพิเศษระหว่างเมือง หรือถนนมอเตอร์เวย์ สายบางปะอิน-โคราช ตอน 1 
มอเตอร์เวย์,กรมทางหลวง,ประกวดราคา,ทางหลวงพิเศษ,สายบางปะอิน-โคราช,ราคากลาง,อีบิดดิ้ง,ข่าว,ข่าวภูมิภาค,ไทยรัฐฉบับพิมพ์